(1) Erakordse karistusena on kuni selle täieliku kaotamiseni lubatud surmanuhtluse - mahalaskmise - mõistmine riiklike kuritegude eest NSV Liidu seaduses  "Kriminaalvastutusest riiklike kuritegude eest" ettenähtud juhtudel, tahtliku tapmise eest raskendavatel asjaoludel, mis on tähendatud NSV Liidu kriminaalseaduste ja käesoleva koodeksi neis paragrahvides, mis määravad kindlaks vastutuse tahtliku tapmise eest, üksikutel juhtudel aga samuti mõnede muude eriti raskete kuritegude eest, mis on NSV Liidu seadusandluses otseselt ette nähtud.  (2) Ei või surma mõista isikut, kes kuriteo toimepanemise ajal oli noorem kui kaheksateistkümneaastane, ega naist,  kes kuriteo toimepanemise või kohtuotsuse tegemise ajal oli rase. Surmanuhtlust ei või kohaldada naise suhtes, kes kohtuotsuse täideviimise ajal on rase.